Szarvasgede Község Önkormányzata

Képviselő-testületének

**12. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2024. október 10-én

megtartott alakuló üléséről

**N a p i r e n d**:

1./ Helyi Választási Bizottság elnökének beszámolója a választás eredményéről

**Előterjesztő:** Szklenárné Molnár Mária Helyi Választási Bizottság Elnöke

2./ Az önkormányzati képviselők eskütétele

**Előterjesztő:** Szklenárné Molnár Mária Helyi Választási Bizottság Elnöke

3./ Szarvasgede Község Polgármesterének eskütétele

**Előterjesztő:** Szklenárné Molnár Mária Helyi Választási Bizottság Elnöke

4./ Polgármesteri program ismertetése *39/2024.(X.10.) határozat*

**Előterjesztő**: Kovács Ottó Béla polgármester

5./ Szavazatszámláló Bizottság megalakítása alpolgármester titkos szavazással történő

lebonyolításához *40/2024.(X.10.) határozat*

**Előterjesztő**: Kovács Ottó Béla polgármester

6./ Alpolgármester megválasztása titkos szavazással, képviselő-testület előtti

eskütétele *41/2024.(X.10.) határozat*

**Előterjesztő**: Kovács Ottó Béla polgármester *42/2024.(X.10.) határozat*

7./Szarvasgede Község Polgármestere illetményének megállapítása

**Előterjesztő**: Bukovinszki Arnoldné korelnök, levezető elnök *43/2024.(X.10.) határozat*

*44/2024.(X.10.) határozat*

8./ Szarvasgede Község Polgármestere költségtérítésének megállapítása

**Előterjesztő**: Bukovinszki Arnoldné korelnök, levezető elnök *45/2024.(X.10.) határozat*

*46/2024.(X.10.) határozat*

9./ Alpolgármester tiszteletdíjának megállapítása

**Előterjesztő:** Kovács Ottó Béla polgármester *47/2024.(X.10.) határozat*

*48/2024.(X.10.) határozat*

10./ Alpolgármester költségtérítésének megállapítása

**Előterjesztő:** Kovács Ottó Béla polgármester *49/2024.(X.10.) határozat*

*50/2024.(X.10.) határozat*

11./ Javaslat vagonnyilatkozat-nyilvántartó és ellenőrző bizottság

tagjainak megválasztására *51/2024.(X.10.) határozat*

**Előterjesztő:** Kovács Ottó Béla polgármester *52/2024.(X.10.) határozat*

*53/2024.(X.10.) határozat*

12./ Javaslat Szarvasgede Község Önkormányzata Képviselő-testületének az

önkormányzati képviselők tiszteletdíjáról szóló 4/2022. (II.11.) önkormányzati

rendelete felülvizsgálatára *54/2024.(X.10.) határozat*

**Előterjesztő:** Kovács Ottó Béla polgármester

13./ Jegyzői tájékoztató a képviselői kötelezettségekről

**Előterjesztő:** dr. Horkai-Tóth Gabriella jegyző

14./ Egyebek

**Szarvasgede Község Önkormányzata**

**Képviselő-testületének**

**12. számú nyílt ülési**

**J E G Y Z Ő K Ö N Y V E**

**Készült**: Szarvasgede Község Önkormányzat Képviselő-testületének 2024. október 10-én

megtartott alakuló üléséről

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Bukovinszki Arnoldné, György Zoltánné, Kovács Gábor, Pilinyi Zoltán önkormányzati képviselők

**Tanácskozási joggal**: dr. Horkai-Tóth Gabriella jegyző

**Meghívott:** Szklenárné Molnár Mária Helyi Választási Bizottság Elnöke

**Jegyzőkönyvvezető:** Varga Anita ügyintéző

**Bukovinszki Arnoldné korelnök:** Köszöntöm Szarvasgede Község Önkormányzata Képviselő-testületének alakuló ülésén a megválasztott képviselőket, dr. Horkai-Tóth Gabriella jegyzőt, Szklenárné Molnár Máriát, a Helyi Választási Bizottság elnökét és minden jelenlévőt.

Az önkormányzati törvény rendelkezése alapján a képviselő-testületalakuló ülését, mint korelnök vezetem.

A jelenléti ív alapján megállapítottam, hogy az 5 tagú képviselő-testület 5 tagja jelen van, az ülés határozatképes, az ülést megnyitom.

Az ülésről készítendő jegyzőkönyv vezetésére Varga Anitát, a Palotási Közös Önkormányzati Hivatal ügyintézőjét kérem fel.

Magyarország önkormányzatairól szóló törvény 46. § (1) bekezdés b) pontja alapján az alpolgármester választást zárt ülésen kell megtárgyalni, amennyiben a nyilvános tárgyalásba az érintett nem egyezik bele.

Az előzetes egyeztetés során a személyi kérdésekben érintettek nyilatkoztak, hogy a nyilvános tárgyalásba beleegyeznek, nem kérik zárt ülés tartását.

Bukovinszki Arnoldné korelnök javaslatot tesz az ülés napirendjére, képviselő-testület az ülés napirendjére tett javaslatot elfogadja, így az ülés napirendje a következőképpen alakul:

**Napirend:**

1./ Helyi Választási Bizottság elnökének beszámolója a választás eredményéről

2./ Az önkormányzati képviselők eskütétele

3./ Szarvasgede Község Polgármesterének eskütétele

4./ Polgármesteri program ismertetése

5./ Szavazatszámláló Bizottság megalakítása alpolgármester titkos szavazással történő lebonyolításához

6./ Alpolgármester megválasztása titkos szavazással, képviselő-testület előtti eskütétele

7./ Szarvasgede Község Polgármestere illetményének megállapítása

8./ Szarvasgede Község Polgármestere költségtérítésének megállapítása

9./ Alpolgármester tiszteletdíjának megállapítása

10./ Alpolgármester költségtérítésének megállapítása

11./ Javaslat vagonnyilatkozat-nyilvántartó és ellenőrző bizottság tagjainak megválasztására

12./ Javaslat Szarvasgede Község Önkormányzata Képviselő-testületének az önkormányzati képviselők tiszteletdíjáról szóló 4/2022. (II.11.) önkormányzati rendelete felülvizsgálatára

13./ Jegyzői tájékoztató a képviselői kötelezettségekről

14./ Egyebek

**I. NAPIREND**:

**Helyi Választási Bizottság elnökének beszámolója a választás eredményéről**

*(tájékoztató a jegyzőkönyvhöz csatolva)*

**Bukovinszki Arnoldné korelnök:** Felkérem Szklenárné Molnár Máriát a Helyi Választási Bizottság Elnökét, adjon tájékoztatást a választás eredményéről.

*Szklenárné Molnár Mária HVB Elnöke: Megtartja tájékoztatóját.*

**II. NAPIREND**:

**Az önkormányzati képviselők eskütétele**

**Bukovinszki Arnoldné korelnök**:Felkérem Szklenárné Molnár Máriáta Helyi Választási Bizottság Elnökét, hogy a képviselők eskütételét bonyolítsa le.

**Szklenárné Molnár Mária HVB elnöke:**Felkérem a megválasztott a képviselőket, hogy közösen, mindenki a saját nevét mondva mondják utánam az esküszövegét:

„Én, (eskütevő neve) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom, önkormányzati képviselői tisztségemből eredő feladataimat Szarvasgede község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint)

Isten engem úgy segéljen!”

Bukovinszki Arnoldné korelnök: György Zoltánné, Kovács Gábor, Pilinyi Zoltán és jómagam az esküt letettük.

Megkérem a képviselőket, hogy az esküokmányt szíveskedjenek aláírni és átadni.

*(esküokmányok a jegyzőkönyvhöz csatolva)*

**III. NAPIREND:**

**Szarvasgede Község Polgármesterének eskütétele**

**Bukovinszki Arnoldné korelnök**: Felkérem Szklenárné Molnár Máriát, a Helyi Választási Bizottság Elnökét, hogy Kovács Ottó Béla Polgármester Úr eskütételét bonyolítsa le.

**Szklenárné Molnár Mária HVB elnök:**Az önkormányzati törvény értelmében a polgármester az esküt tett képviselő-testület előtt teszi le esküjét, ezért felkérem Kovács Ottó Béla Polgármester Urat, hogy mondja utánam az eskü szövegét.

„Én,Kovács Ottó Béla becsületemre és lelkiismeretemre fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom, polgármesteri tisztségemből eredő feladataimat Szarvasgede község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint)

Isten engem úgy segéljen!”

**Bukovinszki Arnoldné korelnök:** Megkérem polgármester urat, hogy az esküokmányt az eskü letételének igazolására írja alá és adja át.

*(esküokmány a jegyzőkönyvhöz csatolva)*

**IV. NAPIREND:**

**Polgármesteri program ismertetése**

*(polgármesteri program a jegyzőkönyvhöz csatolva)*

**Bukovinszki Arnoldné korelnök**: Felkérem Polgármester Urat, hogy ismertesse programját a képviselő-testülettel.

**Kovács Ottó Béla polgármester**:A polgármesteri programom alapgondolata, hogy az elmúlt években végzett eredményes munkát folytatni kell a minél vonzóbb életminőségi feltételeket nyújtó település kialakítása érdekében. Kiemelten fontos az önkormányzat vagyonának megőrzése és működőképességének, a közösségi élet sokszínűségének biztosítása, a köznevelési és egészségügyi alapellátások, szociális támogatások és a falugondnoki szolgálat fenntartása.*(polgármesteri program a jegyzőkönyvhöz csatolva)*

**Bukovinszki Arnoldné korelnök**: Megköszönöm a program ismertetését, és szavazásra bocsátom a polgármesteri program elfogadását, kérem aki azzal egyetért kézfelemeléssel szavazzon.

Megállapítom, hogy a képviselő-testület 5 igen szavazattal, ellenszavazat és tartózkodás nélkül, az alábbi döntést hozta:

**39/2024.(X.10.) Képviselő-testületi határozat**

Szarvasgede Község Önkormányzata Képviselő-testülete a polgármester 2024– 2029 időszakra szóló polgármesteri programját elfogadta.

**Kovács Ottó Béla polgármester átveszi az ülés vezetését Bukovinszki Arnoldné korelnöktől.**

**V.NAPIREND**:

**Szavazatszámláló Bizottság megalakítása alpolgármester titkos szavazással történő lebonyolításához**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** Szarvasgede Község Önkormányzata Képviselő-testületének 8/2014. (XII.20.) önkormányzati rendelete a Képviselő-testület és szervei Szervezeti- és Működési Szabályzatáról (továbbiakban: SZMSZ) 9. § (4)bekezdése szerint az alakuló ülésen a képviselő-testület – a polgármester javaslatára - titkos szavazással megválasztja az alpolgármestert, 48.§ (1) bekezdése szerint a képviselő-testület a polgármester javaslatára, titkos szavazással, a képviselő-testület megbízatásának időtartamára - a polgármester helyettesítésére, munkájának segítésére egy fő társadalmi megbízatású alpolgármestert választ.

Az SZMSZ 29. § (2) bekezdése rendelkezik a titkos szavazás lebonyolításáról: a szavazás szavazólappal és külön helyiségben urna igénybevételével történik. Amennyiben az ülésen nincs jelen a határozatképességhez szükséges Vagyonnyilatkozat nyilvántartó és ellenőrző bizottság 3 tagja, a képviselő-testület 3 tagú szavazatszámláló bizottságot választ.

A szavazás lebonyolítása borítékba helyezett szavazólapon, szavazóhelyiség és urna igénybevételével történik. A szavazás eredményéről külön jegyzőkönyv készül, amelyet az alakuló ülés jegyzőkönyvéhez kell csatolni.

Az alpolgármester titkos szavazással történő megválasztásának lebonyolításához a Szavazatszámláló Bizottságba az alábbi személyeket javaslom:

1. Bukovinszki Arnoldné önkormányzati képviselő/bizottság elnöke

2. György Zoltánné önkormányzati képviselő/bizottság tagja

3. Kovács Gábor önkormányzati képviselő/bizottság tagja

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**40/2024.(X.10.) Képviselő-testületi határozat**

Szarvasgede Község Önkormányzata Képviselő-testülete az Mötv. 74. § (1) bekezdése alapján az alpolgármester titkos szavazással történő megválasztása lebonyolításához az alábbi személyeket választja meg szavazatszámláló bizottságba:

1. Bukovinszki Arnoldné önkormányzati képviselő/bizottság elnöke

2. György Zoltánné önkormányzati képviselő/bizottság tagja

3. Kovács Gábor önkormányzati képviselő/bizottság tagja

**Felelős**: Kovács Ottó Béla polgármester

**Határidő**: azonnal

**VI. NAPIREND:**

**Alpolgármester megválasztása titkos szavazással, képviselő-testület előtti eskütétele**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** Az Mötv. 74. §(1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert, a vármegye közgyűlése alelnököt (a továbbiakban együtt: alpolgármester) választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

Javaslom, hogy Pilinyi Zoltán alpolgármester jelölt kerüljön a szavazólapra.

*(nyilatkozat a jegyzőkönyvhöz csatolva)*

Megállapítom, hogy a képviselő-testület 5 igen szavazattal, ellenszavazat, tartózkodás nélkül, egyhangúlag elfogadta a javaslatot és az alábbi határozatot hozta:

**41/2024.(X.10.) Képviselő-testületi határozat**

Szarvasgede Község Önkormányzata Képviselő-testülete Pilinyi Zoltán alpolgármester jelölt szavazólapra kerülését elfogadja.

**Kovács Ottó Béla polgármester:** Felkérem a Szavazatszámláló Bizottságot a titkos szavazás lebonyolítására. A megválasztáshoz a minősített többségre van szükség, mely azt jelenti, hogy a megválasztott képviselők többségének egybehangzó szavazata szükséges.

A titkos szavazáshoz szükséges szavazólapokat a bizottság ellenőrizze le.

Érvényesen szavazni a jelölt neve mellett lévő körben elhelyezett egymást metsző két vonallal / pl: + X / lehet.

A titkos szavazás idejére szünetet rendelek el.

#### SZÜNET

/a szünet alatt zajlik a titkos szavazás./

**Kovács Ottó Béla polgármester:** Felkérem a Bizottság elnökét, hogy ismertesse a titkos szavazás eredményét.

**Bukovinszki Arnoldné Szavazatszámláló Bizottság elnöke**: Ismerteti a szavazás eredményét a külön jegyzőkönyvből, mely a jegyzőkönyvhöz csatolva. Az urnában lévő szavazólapok száma a szavazásban részt vett tagok számával egyezően 5 db volt, érvénytelen szavazat nem volt. A bizottság a szavazólapok tartalmának vizsgálata során megállapította, hogy a szavazólapok közül 4db szavazólapon Pilinyi Zoltán alpolgármester-jelölt neve melletti igen szavaztok száma 4, nem szavazatok száma 1. A Szavazatszámláló Bizottság a titkos szavazás eredményeként ismerteti a képviselő-testülettel, hogy a megválasztott alpolgármester Pilinyi Zoltán.

**Kovács Ottó Béla polgármester:** A titkos szavazás eredményeként kihirdetem, hogy a testület 4 igen, 1 nem szavazattal Pilinyi Zoltán képviselőt alpolgármesterré megválasztotta, melyet határozatban rögzít a testület:

**42/2024.(X.10.) Képviselő-testületi határozat**

Szarvasgede Község Önkormányzatának Képviselő-testülete a képviselő-testület megbízatásának időtartamára - a polgármester helyettesítésére, munkájának a segítésére Pilinyi Zoltán 3051 Szarvasgede, Kossuth L. út 145. szám alatti lakost választotta meg társadalmi megbízatású alpolgármesternek.

**Felelős**: Kovács Ottó Béla polgármester

**Határidő**: azonnal

**Kovács Ottó Béla polgármester:** Pilinyi Zoltán alpolgármesterré történő megválasztásához gratulálok. Felkérem a megválasztott alpolgármestert az eskü letételére, kérem mondja utánam az eskü szövegét.

„Én, Pilinyi Zoltán becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom;  alpolgármesteritisztségemből eredő feladataimat Szarvasgedefejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Kovács Ottó Béla polgármester: Megállapítom, hogy Pilinyi Zoltán alpolgármester az esküt letette.

Megkérem Pilinyi Zoltán alpolgármestert, hogy az esküokmányt szíveskedjen aláírni és átadni. *(esküokmány a jegyzőkönyvhöz csatolva)*

**VII. NAPIREND:**

**Szarvasgede Község Polgármestere tiszteletdíjának megállapítása**

*(előterjesztés, határozati javaslat a jegyzőkönyvhöz csatolva)*

**Bukovinszki Arnoldné korelnök:** Bejelentem, hogy Kovács Ottó Béla polgármester előzetesen bejelentette személyes érintettségét.

Bukovinszki Arnoldné korelnök szavazásra bocsátja Kovács Ottó Béla polgármester kérése alapján, személyes érintettsége okán kizárását a döntéshozatalból.

A képviselő-testület 4 igen szavazattal elfogadja a javaslatot és az alábbi határozatot hozta:

**43/2024.(X.10.) Képviselő-testületi határozat**

Szarvasgede Község Önkormányzatának Képviselő-testülete Kovács Ottó Béla polgármestert, kérésére - személyes érintettsége okán - kizárja a döntéshozatalból.

**Bukovinszki Arnoldné korelnök:** Az Mötv. szerint a megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével, amely jelenleg 1.300.000 Ft.

Szarvasgede 2023. szeptember 1-jei lakosságszáma: 410 fő.

Az Mötv. az illetmény összegszerűsége tekintetében nem ad lehetőséget mérlegelésre, ezért javaslom Kovács Ottó Béla Polgármester Úr illetményét 1.300.000 x 0,4 = 520.000 Ft összegben megállapítani.

Bukovinszki Arnoldné korelnök szavazásra bocsátja Kovács Ottó Béla főállású polgármester havi illetményének megállapítására vonatkozó javaslat elfogadását.

Megállapítom, hogy a képviselő-testület 4 igen szavazattal, ellenszavazat és tartózkodás nélkül, az alábbi döntést hozta:

**44/2024.(X.10.) Képviselő-testületi határozat**

Szarvasgede Község Önkormányzata Képviselő-testülete Kovács Ottó Béla polgármester illetményét 2024. október 1-jei hatállyal – megbízatásának időtartamára - havi bruttó 520.000 Ft összegben állapítja meg.

A Képviselő-testület felkéri a jegyzőt, hogy a szükséges intézkedéseket tegye meg.

**Felelős**: dr. Horkai-Tóth Gabriella jegyző

**Határidő**: azonnal

**VIII. NAPIREND:**

**Szarvasgede Község Polgármestere költségtérítésének megállapítása**

*(előterjesztés, határozati javaslat a jegyzőkönyvhöz csatolva)*

**Bukovinszki Arnoldné korelnök:** Bejelentem, hogy Kovács Ottó Béla polgármester előzetesen bejelentette személyes érintettségét.

Bukovinszki Arnoldné korelnök szavazásra bocsátja Kovács Ottó Béla polgármester kérése alapján, személyes érintettsége okán kizárását a döntéshozatalból.

A képviselő-testület 4 igen szavazattal elfogadja a javaslatot és az alábbi határozatot hozta:

**45/2024.(X.10.) Képviselő-testületi határozat**

Szarvasgede Község Önkormányzatának Képviselő-testülete Kovács Ottó Béla polgármestert, kérésére - személyes érintettsége okán - kizárja a döntéshozatalból.

**Bukovinszki Arnoldné korelnök:** Mötv. 71. § (1) bekezdése szerint a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Szarvasgede Község Polgármesterének Mötv. szerint meghatározott illetménye 520.000 Ft, így költségtérítésként annak 15 %-ára, vagyis 78.000 Ft-ra jogosult.

Bukovinszki Arnoldné korelnök szavazásra bocsátja Kovács Ottó Béla főállású polgármester havi bruttó 78.000 Ft összegű költségtérítésének megállapítására vonatkozó javaslat elfogadását.

Megállapítom, hogy a képviselő-testület 4 igen szavazattal, ellenszavazat és tartózkodás nélkül, az alábbi döntést hozta:

**46/2024.(X.10.) Képviselő-testületi határozat**

Szarvasgede Község Önkormányzata Képviselő-testülete Kovács Ottó Béla polgármester költségtérítését 2024. október 1-jei hatállyal – megbízatásának időtartamára - illetménye 15 %-ában, azaz havi bruttó 78.000 Ft-ban állapítja meg.

A Képviselő-testület felkéri a jegyzőt, hogy a szükséges intézkedéseket tegye meg.

**Felelős**: dr. Horkai-Tóth Gabriella jegyző

**Határidő:** azonnal

**Kovács Ottó Béla polgármester átveszi az ülés vezetését a korelnöktől.**

**IX. NAPIREND**:

**Alpolgármester tiszteletdíjának megállapítása**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** Bejelentem, hogy Pilinyi Zoltán alpolgármester előzetesen bejelentette személyes érintettségét.

Kovács Ottó Béla polgármester szavazásra bocsátja Pilinyi Zoltán alpolgármester kérése alapján, személyes érintettsége okán kizárását a döntéshozatalból.

A képviselő-testület 4 igen szavazattal elfogadja a javaslatot és az alábbi határozatot hozta:

**47/2024.(X.10.) Képviselő-testületi határozat**

Szarvasgede Község Önkormányzatának Képviselő-testülete Pilinyi Zoltán alpolgármestert, kérésére - személyes érintettsége okán - kizárja a döntéshozatalból.

**Kovács Ottó Béla polgármester:**A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. a társadalmi megbízatású polgármester tiszteletdíja bruttó 260.000 Ft lenne, amelynek 90%-a 234.000 Ft, vagyis az alpolgármester tiszteletdíja nem haladhatja meg ezt az összeget.

Javaslom az alpolgármester tiszteletdíjának havi bruttó 60.000 Ft-ban történő megállapítását.

Kovács Ottó Béla polgármester szavazásra bocsátja Pilinyi Zoltán társadalmi megbízatású alpolgármester havi bruttó 60.000 Ft összegű tiszteletdíjának megállapítását.

Megállapítom, hogy a képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**48/2024.(X.10.) Képviselő-testületi határozat**

Szarvasgede Község Önkormányzata Képviselő-testülete Pilinyi Zoltán társadalmi megbízatású alpolgármester tiszteletdíját 2024. október 10. napjától – megbízatásának időtartamára – havi bruttó 60.000 Ft-ban állapítja meg.

A Képviselő-testület felkéri a jegyzőt, hogy a szükséges intézkedéseket tegye meg.

**Felelős:** dr. Horkai-Tóth Gabriella jegyző

**Határidő:** azonnal

**X. NAPIREND:**

**Alpolgármester költségtérítésének megállapítása**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** Bejelentem, hogy Pilinyi Zoltán alpolgármester előzetesen bejelentette személyes érintettségét.

Kovács Ottó Béla polgármester szavazásra bocsátja Pilinyi Zoltán alpolgármester kérése alapján, személyes érintettsége okán kizárását a döntéshozatalból.

A képviselő-testület 4 igen szavazattal elfogadja a javaslatot és az alábbi határozatot hozta:

**49/2024.(X.10.) Képviselő-testületi határozat**

Szarvasgede Község Önkormányzatának Képviselő-testülete Pilinyi Zoltán alpolgármestert, kérésére - személyes érintettsége okán - kizárja a döntéshozatalból.

**Kovács Ottó Béla polgármester:**Az Mötv. 80. § (3) bekezdése szerint a főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult. Javaslom a társadalmi megbízatású alpolgármester tiszteletdíja 15 %-ában, azaz havi bruttó 9.000 Ft-ban a költségtérítés megállapítását.

Megállapítom, hogy a képviselő-testület 4 igen szavazattal, ellenszavazat és tartózkodás nélkül, az alábbi határozatot hozta:

**50/2024.(X.10.) Képviselő-testületi határozat**

Szarvasgede Község Önkormányzata Képviselő-testülete Pilinyi Zoltán társadalmi megbízatású alpolgármester költségtérítését 2024. október 10. napjától megbízatása időtartamára a társadalmi megbízatású alpolgármester tiszteletdíja 15%-ában, azaz havi bruttó 9.000 Ft-ban állapítja meg.

A Képviselő-testület felkéri a jegyzőt, hogy a szükséges intézkedéseket tegye meg.

**Felelős:** dr. Horkai-Tóth Gabriella jegyző

**Határidő**: azonnal

**XI. NAPIREND:**

**Javaslat a Vagyonnyilatkozat-nyilvántartó és ellenőrző bizottság tagjainak**

**megválasztására**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester:** Javasolom a Vagyonnyilatkozat- nyilvántartó és ellenőrző bizottság elnökének Bukovinszki Arnoldné képviselőt, tagjainak György Zoltánné és Kovács Gábor képviselőket.

Tájékoztatom a képviselő-testületet, hogy valamennyi érintett hozzájárult a személyét érintő napirendi pont nyilvános ülésen történő tárgyalásához.

A képviselő-testület 5 igen szavazattal, ellenszavazat, tartózkodás nélkül Bukovinszki Arnoldnét a Vagyonnyilatkozat-nyilvántartó és ellenőrző bizottság elnökének elfogadja.

**51/2024.(X.10.) Képviselő-testületi határozat**

Szarvasgede Község Önkormányzata Képviselő-testülete a Vagyonnyilatkozat-nyilvántartó és ellenőrző bizottság elnökének Bukovinszki Arnoldné 3051 Szarvasgede, Kossuth L. út 103. szám alatti lakos önkormányzati képviselőt megválasztja.

A képviselő-testület 5 igen szavazattal, ellenszavazat, tartózkodás nélkül György Zoltánnét a Vagyonnyilatkozat-nyilvántartó és ellenőrző bizottság tagjának elfogadja.

**52/2024.(X.10.) Képviselő-testületi határozat**

Szarvasgede Község Önkormányzata Képviselő-testülete a Vagyonnyilatkozat-nyilvántartó és ellenőrző bizottság tagjának György Zoltánné 3051 Szarvasgede, Rákóczi út 6. szám alatti lakos önkormányzati képviselőt megválasztja.

A képviselő-testület 5 igen szavazattal, ellenszavazat, tartózkodás nélkül Kovács Gábort a Vagyonnyilatkozat-nyilvántartó és ellenőrző bizottság tagjának elfogadja.

**53/2024.(X.10.) Képviselő-testületi határozat**

Szarvasgede Község Önkormányzata Képviselő-testülete a Vagyonnyilatkozat-nyilvántartó és ellenőrző bizottság tagjának Kovács Gábor 3051 Szarvasgede, Kossuth út 79. szám alatti lakos önkormányzati képviselőt megválasztja.

**XII. NAPIREND:**

**Javaslat Szarvasgede Község Önkormányzata Képviselő-testületének az**

**önkormányzati képviselők tiszteletdíjáról szóló 4/2022. (II.11.) önkormányzati**

**rendelete felülvizsgálatára**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester:** Szarvasgede Község Önkormányzata Képviselő-testülete 2022-ben fogadta el az önkormányzati képviselők tiszteletdíjáról szóló önkormányzati rendeletét. A képviselők tiszteletdíja havi bruttó 18.000.-Ft volt, nem javaslom az összeg módosítását, a rendeletet nem javaslom módosítani.

A képviselők részéről további kérdés, észrevétel nem hangzott el, a polgármester szavazásra bocsátja a rendelet felülvizsgálatára vonatkozó javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**54/2024.(X.10.) Képviselő-testületi határozat**

Szarvasgede Község Önkormányzata Képviselő-testülete az önkormányzati képviselők és a bizottsági tagok tiszteletdíjáról szóló 2/2022. (II.11.) önkormányzati rendeletét nem kívánja felülvizsgálni.

**Felelős:** dr. Horkai-Tóth Gabriella jegyző

**Határidő:** értelemszerűen

**XIII. NAPIREND:**

**Jegyzői tájékoztató a képviselők kötelezettségeiről**

*(előterjesztés, tájékoztató a jegyzőkönyvhöz csatolva)*

**dr. Horkai-Tóth Gabriella jegyző**: Kiküldtem a képviselők részére egy részletes tájékoztatót több témakörrel kapcsolatban, mely a képviselői kötelezettségeket érinti.

- Összeférhetetlenséggel kapcsolatban kérem jelezzék, ha esetleg jogviszonnyal kapcsolatban merült fel még kérdés, mert 30 napon belül ezt a helyzetet meg kell szüntetni.

- Az összeférhetetlenség jogintézményéhez hasonlóan a törvény rendelkezik a képviselői tisztség betöltéséhez szükséges társadalmilag elvárt, méltó magatartás mércéjéről is, bízom benne a méltatlanság esetköre nem fog senkinél felmerülni.

- A törvény megválasztástól számítva 30 napot biztosít arra, hogy minden képviselő megtegye a köztartozásmentes adózói nyilvántartásba történő bejelentkezést. Kérem ennek mindenki határidőben tegyen eleget, melyet ügyfélkapun keresztül KOMA nyomtatványon kell megtenni. Az elektronikusan a tárhelyre érkező elfogadó nyugtát, kérem részemre megküldeni.

- Önkormányzati törvény kötelezettségként írja elő, hogy minden képviselő a megválasztásától számított 30 napon belül vagyonnyilatkozatot köteles tenni. A saját vagyonnyilatkozatához köteles mindenki csatolni a vele közös háztartásban élő házas, vagy élettársának, valamint gyermekének a melléklet szerinti vagyonnyilatkozatát. Jelen esetben ezt januárban is meg kell ismételnünk majd az Mötv. szabályai alapján.

- Minden önkormányzati képviselő eskütételét követően három hónapon belül köteles részt venni a kormányhivatal által szervezett online képzésen.

- November végéig várjuk a képviselői programokat, amiből előkészítenénk a ciklusra szóló gazdasági programot.

A képviselők részéről további kérdés, bejelentés nem volt, Kovács Ottó Béla polgármester megköszöni a képviselők részvételét és a testületi ülést bezárja.

Kmf.

Kovács Ottó Béla dr. Horkai- Tóth Gabriella

polgármester jegyző